רחל הולצר

רחל הולצר (ביידיש: רחל האָלצער, באנגלית: Rachel Holzer) (1899 - 14 בנובמבר 1998) הייתה שחקנית ובמאית תיאטרון יהודייה, פולניה-אוסטרלית מוערכת ובינלאומית.

חיים אישיים 
הולצר נולדה בשנת 1899 בקרקוב, פולין. הוריה היו אנה הולצר (ילידת בלאט) ובעלה איגנסי (אייזק) הולצר. אמה הייתה עקרת בית ואביה היה צייר בתים שהוביל את איגוד פועלי היידיש המקומי. בית ילדותה היה מלא במוזיקה ובפוליטיקה. 

בגיל 6 היא הופיעה ב-הכוח האמיתי (Di Emese Kraft) מחזה מאת המחזאי הרוסי האמריקאי יעקב גורדין. אומרים שהחוויה הזו יצרה את שאיפותיה להיות שחקנית.

הייתה נשואה למחזאי חיים רוזנשטיין.

קריירה 
הולצר למדה בבית הספר הפולני לדרמה בקרקוב, וסיימה את לימודיה ב-1925. ב-1925 הצטרפה לתיאטרון הפולני בניהולו של אנתוני פיקרסקי. בשנים 1926 עד 1928 היא הופיעה עם תיאטרון היידיש האמנותי של קראקאו (Krakow Yiddish Art Teater), התיאטרון הראשון של קהילת היידיש שסובסד על ידי המדינה, בפולין המשוחררת. תיאטרונים רבים, בכל רחבי פולין, רצו לעבוד איתה. היא הייתה שחקנית מרכזית בתיאטרוני יידיש רבים באירופה שלפני המלחמה, ועבדה עם שחקנים ובמאים אגדיים, כמו, דוד הרמן , אידה קמינסקה וזיגמונט טורקוב. בשנת 1936 היא שיחקה באחד מהסרטים המדברים ביידיש, הראשונים שנעשו על אדמת פולין "אל צ'ט" (אני חטאתי).

בשנת 1939 הגיעו הולצר ובעלה למלבורן כחלק מסיבוב הופעות עולמי. הם תכננו לבלות שישה חודשים במלבורן. בזמן שהופיעה באוסטרליה, פלשו הגרמנים לפולין והולצר נשארה באוסטרליה, אליה היגרה גם אחותה דוסיה אחרי המלחמה.

להולצר הייתה קריירה מצליחה בתיאטרון באוסטרליה כשחקנית ובמאית. ב-1939 היא עשתה את הופעת הבכורה שלה בבימוי, עם פרוי אדבוקט, במחזה "מאדאם עורכת דין"  בו גם שיחקה בתפקיד הראשי. מדובר בקומדיה צרפתית שרוזנשטיין, בעלה, תירגם ליידיש, 

בשנת 1940 היא הופיעה ברדיו מלבורן עם רסיטל של קטעים מתוך "ברח ממני לעולם" (Escape Me Never 1935) סרט בכיכובה של אליזבת ברגנר. היא הופיעה גם בטלוויזיה האוסטרלית ובתיאטרון בשפה האנגלית.

בשנת 1940 הפיקה עם ינקב ויסליץ קומדיה בשם " תורת החלומות של פרויד" ומאז המשיכו לעבוד יחד. בין היתר הם ניהלו את תיאטרון דויד הרמן. היא ביימה שם יותר מעשרים וחמש הצגות והופיעה בהצגות רבות נוספות.

בשנת 1950 יצאה לסיבוב ההופעות העולמי בו החלה לראשונה ב-1939. היא ביצעה כמעט שישים קונצרטים ואינספור שידורי רדיו בפריז, בריסל, לונדון, ז'נבה, סטוקהולם, חיפה ותל אביב. מושפעת עמוקות מהשואה. כל רסיטל שלה  החל עם שיר הפרטיזנים מאת הירש גליק. היא הוםי

בשנת 1951 חזרה למלבורן והמשיכה לשחק ולביים.

בשנת 1966 התקיימה אחת ההופעות החשובות שלה, כשהיא דקלמה את "באבי יאר" בשירה(אנ') מאת יבגני יבטושנקו. הוא היה שם כשהיא הציגה מול 6,000 איש, את שירו המספר כיצד נטבחו אלפי יהודים על ידי הנאצים. היא השתמשה בכישוריה, כדי לדבר בקולה של אם שילדיה נהרגו. היא ריגשה מאוד את הקהל האוסטרלי.

בשנת 1977 שיחקה הולצר בסרט האחרון שלה "קערת העץ" של אדמונד מוריס, ביידיש מאת ד"ר צימרמן. הבמאי שיא טיגל עיבד את הסיפור, כדי שהולצר תוכל לשחק את התפקיד הראשי, עיבד הבמאי שיא טיגל את הסיפור ושינה את הדמות המרכזית מאב קשיש לאם מבוגרת כדי שהולצר תוכל לשחק את התפקיד הראשי. 

בשנת 1977, בגיל 78 פרשה הולצר מהופעות. היא נפטרה במלבורן ב-14 בנובמבר 1998 בגיל 99.

קישורים חיצוניים 

 רחל הולצר ב-IMDb

הערות שוליים 

שחקניות תיאטרון אוסטרליות
ילידות 1899
נפטרות ב-1998
יהודים אוסטרלים
אוסטרלים שנולדו ב-1899
ישראליות ילידות פולין
שחקני תיאטרון יידיש
שחקניות קולנוע וטלוויזיה יהודיות פולניות
שחקני קולנוע יידיש
במאי תיאטרון יהודים
שחקניות יידישאיות